گۆریس
گۆریس (بە ئەرمەنی: Գորիս) شارۆچکەیەکە و ناوەندی کۆمەڵگەی شارستانی گۆریسە، لە پارێزگای سیونیک لە باشووری ئەرمەنستان. دەکەوێتە دۆڵی ڕووباری گۆریس (یان ڤاراراک)، ٢٥٤ کم لە یەریڤانی پایتەختی ئەرمەنستانەوە دوورە و ٦٧ کم لە کاپانی پایتەختی پارێزگاکە دوورە. گۆریس دووەم گەورەترین شاری سیونیکە لە ڕووی ژمارەی دانیشتووانەوە. لە سەرژمێری ساڵی ٢٠١١دا ژمارەی دانیشتووانەکەی ٢٠٥٩١ کەس بووە. لەکاتێکدا لە سەرژمێری ساڵی ٢٠٠١دا ٢٣٢٦١ کەس بووە، بەڵام بەپێی خەمڵاندنی فەرمی ساڵی ٢٠١٦، ژمارەی دانیشتووانی گۆریس ٢٠٣٠٠ کەس بووە. گۆریس شوێنی نیشتەجێبوونی ئەپستۆریای سیونیکە لە کەنیسەی نێردراوی ئەرمەنستان.

دانیشتووان 

لە ئێستادا دانیشتووانی گۆریس بە تەواوی ئەرمەنین. بەڵام لە دوای ڕووخانی یەکێتی سۆڤیەتەوە ژمارەی دانیشتووانەکە وردە وردە تووشی کەمبوونەوە بوو.

تا کۆتایی سەدەی نۆزدەھەم، ٧٤٫٦٪ی دانیشتووانی گۆریس بەپێی سەرژمێری ساڵی ١٨٩٧ ئەرمەنی نەتەوەیی بوون. ئەم ژمارەیە دوای سۆڤیەتکردنی ئەرمینیا گەشەی کرد و لە سەرژمێری ساڵی ١٩٢٦دا گەیشتە ٩٨٫١٪.

بەپێی بڵاوکراوەی ساڵنامەی قەوقازی ساڵی ١٩١٦، گۆریس لە ساڵی ١٩١٦ ژمارەی دانیشتووانی ٢٢٠١ کەس بووە، کە ١٧٢٤ ئەرمەنی (٧٨٫٣٪)، ٢٠٢ موسڵمانی شیعە (٩٫٢٪) و ١٩٦ ڕووسی (٨٫٩٪).

لێرەدا ھێڵی کاتی دانیشتووانی گۆریس لە ساڵی ١٨٧٠ەوە دەخەینە ڕوو:

سەرچاوەکان 

شوێنە ئاوەدانەکانی ئەرمەنستان
شوێنە ئاوەدانەکانی پارێزگای سیونیک
شوێنە ئاوەدانەکان، دامەزرانی ١٨٧٠